Predkladacia správa 

Prijatím zákona Národnej rady Slovenskej republiky č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok  sa vytvorili optimálne podmienky pre nakladanie s majetkom vo vlastníctve  Slovenskej republiky v správe  Ministerstva obrany Slovenskej republiky alebo v správe Vyššej vojenskej správy Banská Bystrica. Citovaný zákon sa vzťahuje na majetok, ktorý sa stal pre Ministerstvo obrany Slovenskej republiky alebo Vyššiu vojenskú správu Banská Bystrica prebytočným v dôsledku reformného procesu ozbrojených síl Slovenskej republiky.

Na základe zákona Národnej rady Slovenskej republiky č. 172/2004  Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok predkladá Ministerstvo obrany Slovenskej republiky  vláde Slovenskej republiky návrh na vyslovenie súhlasu s  bezodplatným prevodom vlastníctva nehnuteľného majetku štátu, ktorý je v správe Ministerstva obrany Slovenskej republiky.  

Vzhľadom na to, že na rozhodovanie o prebytočnosti dotknutého majetku štátu a na súvisiace právne vzťahy sa vzťahuje zák. č. 278/1993 Z. z. o správe majetku štátu v znení neskorších predpisov, o prebytočnosti nehnuteľného majetku štátu rozhodol štatutárny orgán Ministerstva obrany Slovenskej republiky -  minister obrany Slovenskej republiky. 

Prebytočný majetok štátu bol v zmysle § 8 ods. 1 zák. č. 278/1993 Z. z. o správe majetku štátu v znení neskorších predpisov vo väzbe na § 3 ods. 1 zák. č. 172/2004  Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok ponúknutý štátnym rozpočtovým organizáciám a štátnym príspevkovým organizáciám, ktoré o predmetný majetok neprejavili záujem. 
 
	V zmysle  § 3 zák. č. 172/2004  Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok bol majetok ponúknutý obciam, na ktorých území sa nachádza. S prevodmi  majetku súhlasili príslušné zastupiteľstvá. 
 
	V zmysle § 3 zák. č. 172/2004  Z. z. o prevode vlastníctva nehnuteľného majetku vo vlastníctve Slovenskej republiky  na obec  alebo  vyšší  územný celok obciam predkladá Ministerstvo obrany Slovenskej republiky vláde Slovenskej  republiky návrh na vyslovenie súhlasu s bezodplatným prevodom  predmetného nehnuteľného majetku štátu. 

	Predkladaný materiál nezakladá nároky na štátny rozpočet a nevyplývajú z neho negatívne dopady  na zamestnanosť a životné prostredie.